《听蛙方君作八老诗效颦各赋一首内三题余四十》
宋代·刘克庄

身已龙钟不出村，尚能抱瓮灌蔬园。
瓦盆甚朴常盛酒，茅屋虽低可负暄。
锄倦扶藜访邻叟，祭归怀肉遗诸孙。
后生记取耆年语，世世休思入县门。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。